Expert Rafart Navès: 2008
Doncs finalment es podrà jugar el partit ajornat de fa dues setmanes. L'enfrontament tindrà lloc avui dimecres 30 a les 22:00h al "Solsona Arena" (per dir-li algun nom)Partit molt difícil on el líder es vol consolidar i agafar una renda considerable de cara a la recta final de la temporada. I és que queden 4 jornades i tenen un avantatge de 2 punts amb un partit menys. El que està clar, és que intentarem vendre cara la derrota, però serà més difícil tenint en compte que el més probable és que tinguem dues baixes importantíssimes, el cañete, que està en un molt bon moment de forma i el Katana, que ha estat el fitxatge revulsiu de la segona volta. Aquestes baixes, però, no seran confirmades fins minuts abans del partit, així és que hem d'esperar que el rival sigui flexible i ens permeti disposar dels dos jugadors. De ben segur que això faria que l'espectacle fós molt millor.En qualsevol cas, si no poguessim vestir de curt a aquests dos virtuosos del futbol sala, tenim a un gran substitut a la porteria, no és el Yuyu, que malauradament es perdrà la resta de temporada per la desafortunada lesió que es va fer en el partit contra el Clariana, des d'aquí donem ànims i suport al jugador. El que deiem, el porter substitut seria el Ramon, que gràcies a que és més llarg que un dia sense pa, de ben segur que tindrem la porteria ben coberta, l'inconvenient és que perdem a un jugador de camp importantíssim. Com tots sabeu, la gran virtut d'aquest jugador és estar al lloc que toca en el moment adient, la seva col·locació en el terreny de joc és gairebé sempre la millor, penseu que ara ja no es fa gols en pròpia porta!Sabem que davant tenim sinó el millor, un dels millors equips de la lliga, però això no impedirà que lluitem per la victòria intentant mostrar la nostra millor cara. Una cara que en alguns moments de la segona volta s'està mostrant.Dit això només resta desitjar sort a l'equip i animar-lo a lluitar fins al final independentment del resultat.
Comentar que després d'aquesta jornada el bloc tornarà a la normalitat. S'actualitzaran les classificacions, els golejador, les targetes, es faran cròniques, avantmatx i alguna que altra conya per anar fent ambient.Com he dit, diumenge recopilaré actes i deixaré les classificacions correctes ja que fa temps que no s'hi ha fet res.De tota manera, des d'aquí us animo a tots inclòs el patrocinador a fer comentaris i aportacions per tal de tornar a fer més dinàmic el bloc. Recordeu que és de tots i tots hi tenim coses a dir.Si algú té ganes de fer escrits tipus aquest només ho ha de dir i se li donaran permisos per poder-los fer.Apa germans! A veure si aquest a cap de setmana guanyeu que ja toca!!!
Enfrontament interessantissim i entre rivals directes que tindrà lloc al Municipal de Navès a les 16:00h. Es trobaran el 9è i 10è classificat en un partit on la novena posició estarà en joc. És molt important guanyar ja que l'Ardèvol té 1 punt més però un partit menys, de guanyar-los a ells i l'aplaçat ens podriem col·locar a 5 punts afiançant-nos en la 9ena posició i amb alguna posibilitat d'arribar a la 8ena.En la primera volta vam anar a casa seva amb l'equip plagat de baixes, erem 5 justos i ens costava molt trenar alguna jugada encara que fós esporàdica, tot i així només vam perdre per 3 a 1. Feia molt fred i les coses no ens sortien. Esperem que demà tot sigui diferent i poguem dominar el partit imposant el nostre joc. A favor tenim que serem gent, que el temps acompanya més i que ja portem una mica de rodatge on el joc en equip mica en mica es va imposant. Esperem arribar a final de temporada amb un joc millor cada partit i disfrutant mentre juguem.Aquest partit s'ha de guanyar!
EXPERT RAFART NAVÈS 1 - CLARIANA DE CARDENER 4Partit molt important el que enfrontava dos equips, aparentment amics, i decisiu més per un que per l'altre. Doncs el Clariana es jugava el mantenir-se lluitant pel liderat en la lliga, en canvi nosaltres continuar en la linia ascendent del joc i aconseguir 3 importantissims punts.I què és el que passa quan es barregen un equip amb necessitat de guanyar si o sí i un àrbitre que en dues paraules definiriem..."pa-tètic". Resposta fàcil, joc brut, bronques, lesions, gols que s'havien d'anular, jugadors que s'havien d'expulsar abans del que es va fer i arbitratge desigual. I és que mentre dos dels nostres jugadors atenien a un dels seus que s'havia lesionat el senyor Sebas Motta, el dels barrets, va fer un gol a porteria gairebé buida sense que l'àrbitre digués absolutament res. Val a dir que els ànims ja venien escalfats de molt abans en no aturar el joc en diferents moments per joc brut. El problema és que aquí sempre rebem els mateixos, els pobres equips que anem a passar-ho bé sense repartir patades per bé i per alt.He de dir, a títol personal, que em vaig sentir molt decepcionat pel comportament d'alguns jugadors del Clariana que creia d'una altra manera, jo no recordava haver compartit vestuari amb jugadors tant durs.En qualsevol cas el partit va ser molt ajustat fins que vam perdre els nervis per no haver fet cas al Jaume i marxar del camp. I no ho oblidem, fins que el Motta va fer el 2 a 1 quan nosaltres estavem pel seu jugador lesionat. En un parell de contraatacs més ens van matar.La jornada es va acabar amb un escrit a l'acta explicant el que havia passat tenint en compte que sortiem d'una jornada de reflexió que tal i com tothom sabia, no va servir per RES!Esperem que el mal arbitratge d'aquest dia no es repeteixi
CASTELLAR DE LA RIBERA 6 - EXPERT RAFART NAVÈS 2Després d’un parell de setmanes de descans, una per la mona i l’altra per estar castigats, tornàvem a jugar un partit en un camp complicat on, amb una mica de sort i molt més físic, es podia haver aconseguit la victòria.La primera part va ser igualada, tot i que es va arribar poc a la porteria contrària. De totes maneres es va arribar a la mitja part amb un resultat de 2 a 0, degut per dues errades dels nostres jugadors.... el "Canyete" encara estava de boda i el Sulon ho semblava.La segona part va començar molt millor que la primera, on hi va haver alguns moments (pocs) de bon joc. S’aconseguien trenar bones jugades a base de parets, però faltava el mes important, arribar a la porteria contrària. De totes maneres, en una pilota robada pel Yuyu i fent una passada en profunditat al Sulon es va poder marcar. Un gol amb molt de suspens, ja que va entrar desprès de tocar els dos pals. Semblava que es podia aconseguir un bon resultat, però tot just en la jugada següent i, després de rebre el Mon un placatge per dos jugadors contraris i sortir en un dels molt contraactacs, ens van marcar el tercer. Aquí es va acabar el partit.Baixón físic important dels nostres i l’equip contrari va aprofitar aquest fet per cosir-nos a contraatacs i fer 4 golets més. Al final, el Llesca va poder fer un altre golet per maquillar una mica el resultat.Evidentment que no es excusa pel resultat, però a la segona part el sol molestava moltíssim i en una part del terreny de joc no es venia res, tot desapareixia degut a l’enlluernament, eh Rafart?Es poden treure algunes conclusions negatives després d’aquest partit:Físicament estem una mica xungus, i es nota molt en camps grans.S’ha de ser mes dur.... no posem mai la cama.El Mon s’ha de cuidar, que al primer esprint ja s’ofegava.I alguna de positives també:Vist al principi de temporada, s’ha millorat molt en el joc de l’equip.Finalment, destacar la reaparició del Jaumet després de la seva lesió.També volem animar a un nou lesionat, el Marcel. Esperem que no passi d’un simple esguinç i ben aviat puguem disfrutar del seu joc.... del joc dels dissabtes per la tarda, que el dels diumenges pel matí es un altre !!!! Publicat per
MONTMAJOR 0 - EXPERT RAFART NAVÈS 3Gran victòria la que vam aconseguir a Montmajor! Molt treballada i defensant fins l'últim moment per tancar a zero el partit. Feia molt temps que això no passava.D'aquesta manera vam retallar 3 punts a l'equip que portem immediatament davant. I és que vam plantejar el partit de manera molt seriosa amb un home ben obert per engrandir el camp i així poder sortir amb més facilitat, cal dir que ells també van defensar molt bé, i el porter va parar molt!Però si hi ha algú que mereix una menció especial, aquest és el "canyete", sí senyor! Em trec el barret! Doncs ja fa unes quantes jornades que el nostre porter està jugant cada vegada millor, posant un llistó molt i molt alt per al dia que algun altre "porteret" l'hagi de suplir. He de dir que s'està sortint i està fent que l'equip tiri amunt. Dóna gust sortir al camp amb aquest porter. Ànims "canyete"! Segueix així que et necessitem! Això sí, les perruques, a casa...jeje Eps! i no ens podem oblidar d'un incident que va tenir lloc a mitja segona part...al katana se li va fer gros per moments l'entrecuix, per dir-ho finament, i és que si es tapa amb les cames aubertes ja se sap el que passa...en fi, que la punta d'allò, segons ell, li va creixer un xic i no pas degut a les vistes!Aquest noi s'està guanyant un apartat per ell solet...el podriem anomenar..."katana's world, com ser un frikie i no adonar-te'n" jeje.Proposo un concurs de títols, au va deixeu correr la vostra imaginació!!!
Després d'una jornada de descans tornem a la competició amb un partit importantissim contra una vegada més un rival directe.En aquest cas, el tenim 7 punts per sobre però amb un partit més, que de res ens servirà, ja que la jornada que el Montmajor descansa és la que hi ha la famosa jornada de reflexió, així doncs, hem de recuperar 7 punts per avançar-los a la taula.A la primera volta al municipal de navès ja els vam guanyar, demà és una oportunitat boníssima per seguir jugant tal i com ho estem fent últimament i puntuar a casa seva. Serà difícil, però tenim equip per fer-ho.Ens presentarem a Montmajor amb una baixa molt important per l'equip, el Llesca, és un jugador insustituïble que trobarem molt a faltar ja que aporta unes qualitats que pocs en poden presumir.Per contrarestar aquesta baixa ens presentarem al partit amb gran nombre de jugadors per anar a totes durant tot el partit, amb canvis s'ha d'ofegar al rival.El partit començarà a les 18:30, la concentració dels jugadors serà com sempre al Ral entre 3/4 de 5 i les 5. Que acabaran sent quars de 6, però s'ha d'anar amb temps, que les curves cap a Berga son refotudes!Esperem treure un bon resultat després de parar un partit.
Made with free image tools @ TXT2PIC.comMade with free image tools @ TXT2PIC.com
EXPERT RAFART NAVÈS 7 - ST CLIMENÇ 3Bon regust de boca el que va deixar l'equip després del gran partit que va jugar al municipal contra el St.Climenç. Doncs sembla que mica en mica aquest equip va sent un equip de veritat, amb errades tontes en alguns moments i falta de decidió per part d'alguns jugadors, per no dir el Sulin, a l'hora d'anar a per la pilota. Tot i així es va confirmar una progressió en tots els aspectes.Doncs el partit va començar molt igualat amb certes impresicions per part dels dos equips. Però en els últims 10 minuts d'aquesta, el St.Climenç mitjantçant un afortunat Garri, va fer pujar al marcador dos gols amb molta sort. Un gràcies a un rebot al pal que li va caure als peus i l'altre en una badada defensiva en un córner, cosa bastant rara en aquest equip, ja que si alguna cosa s'ha après bé és a defensar els córners.Així va començar la segona, amb un 2-0 en contra, però gràcies a la concentració de l'Expert Rafart Navès i que va sortir "superenxufat" al partit va retallar distàncies tot just treure del mig del camp duent a terme una magnífica jugada.A partir d'aquí, es va acabar el St.Climenç, excepte jugades puntuals, la segona part va ser un domini constant del joc i la pilota de l'equip de casa, tant va ser així, que en 5-10 minuts es va capgirar el marcador fins al 3-2. Llavors en una jugada aïllada, ens van empatar a 3 (recordeu la falta de decisió...). Però l'empat no va posar nervis a l'equip i ben aviat ens vam distanciar amb 3 gols més que van finiquitar el partit, i a falta de 5 segons es va aconseguir el setè.Destacar que tots excepte el Juanma vam marcar, van ser gols de diferent factura però tots importants per guanyar més confiança.Per últim comentar que gràcies a aquesta victòria assegurem de moment la desena plaça a l'espera dels resultats de la setmana vinent que nosaltres descansem.